CELEX: 62015TB0109
Language: sl
Date: 2019-06-27 00:00:00
Title: Zadeva T-109/15: Sklep Splošnega sodišča z dne 27. junija 2019 – Saint-Gobain Isover G+H in drugi/Komisija (Državne pomoči — Pomoči, ki so bile dodeljene na podlagi nekaterih določb spremenjenega nemškega zakona, ki se nanaša na obnovljive vire energije — Razglasitev ničnosti izpodbijanega akta s strani Sodišča — Prenehanje predmeta spora — Ustavitev postopka)

2.9.2019   
            
            
               SL
            
            
               Uradni list Evropske unije
            
            
               C 295/32
            
         
      Sklep Splošnega sodišča z dne 27. junija 2019 – Saint-Gobain Isover G+H in drugi/Komisija
      (Zadeva T-109/15) (1)
      
      (Državne pomoči - Pomoči, ki so bile dodeljene na podlagi nekaterih določb spremenjenega nemškega zakona, ki se nanaša na obnovljive vire energije - Razglasitev ničnosti izpodbijanega akta s strani Sodišča - Prenehanje predmeta spora - Ustavitev postopka)
      (2019/C 295/40)
      Jezik postopka: nemščina
      
         Stranke
      
      
         Tožeče stranke: Saint-Gobain Isover G+H AG (Ludwigshafen am Rhein, Nemčija), Saint-Gobain Glass Deutschland GmbH (Stolberg, Nemčija), Verallia Deutschland AG, nekdanja Saint-Gobain Oberland AG (Bad Wurzach, Nemčija) in Saint-Gobain Sekurit Deutschland GmbH & Co. KG (Herzogenrath, Nemčija) (zastopnika: S. Altenschmidt in H. Janssen, odvetnika)
      
         Tožena stranka: Evropska komisija (zastopniki: sprva R. Sauer, nato T. Maxian Rusche in K. Herrmann, agenti)
      
         Predmet
      
      Predlog na podlagi člena 263 PDEU za razglasitev ničnosti Sklepa Komisije (EU) 2015/1585 z dne 25. novembra 2014 o shemi pomoči SA.33995 (2013/C) (ex 2013/NN) (ki jo je Nemčija izvajala za podporo za električno energijo iz obnovljivih virov in energetsko intenzivne uporabnike) (UL 2015, L 250, str. 122).
      
         Izrek
      
      
                  1.
               
               
                  
                     Postopek s tožbo se ustavi.
                  
               
            
                  2.
               
               
                  
                     Evropska komisija nosi svoje stroške in stroške družb Saint-Gobain Isover G+H AG, Saint-Gobain Glass Deutschland GmbH, Verallia Deutschland AG, prej Saint-Gobain Oberland AG, in Saint-Gobain Sekurit Deutschland GmbH & Co. KG.
                  
               
            
         (1)  UL C 138, 27.4.2015.